lflage/wiki-talks huggingface dataset:
ચર્ચા:ગુજરાતના અભયારણ્યો તથા રાષ્ટ્રીય ઉદ્યાનો

message: 'અભ્યારણ'નું નામ બદલીને 'અભ્યારણ્ય' કર્યું છે કેમકે રણ એટલે રેતીનું રણ જ્યારે અરણ્ય એટલે વન, શબ્દ મૂળભૂત રીતે તો 'અભયારણ્ય' છે, પરંતુ જે સ્ત્રોતમાંથી આ માહિતિ લેવામાં આવી છે તેને અધિકૃત સ્ત્રોત ગણતા, જો તેમાં અભ્યારણ્ય હોય તો તેમ રહેવા દેવું, પરંતુ જો અભ્યારણ હોય તો તે સ્ત્રોતને પણ ખોટો સમજવો. અંગ્રેજી શબ્દ સેંક્ચુરિ (Sanctuary) નો અર્થ છે કે જ્યાં વન્ય જીવો (જરૂરી નથી કે પ્રાણીઓ જ, કેમકે વનસ્પતિઓ પણ વનમાં રહેલા જીવો છે જેની સુરક્ષા કરવી જરૂરી છે) ભયવિના રહી શકે, માટે અભય+અરણ્ય= અભયારણ્ય શબ્દ બને છે. 
અશોકભાઈ તમે જણાવેલા મૂળ સ્ત્રોતમાં જરા જોઈને ખાતરી કરી આપશો કે અભ્યારણ્ય વાપર્યું છે કે અભયારણ્ય ?--ધવલચર્ચા/યોગદાન ૧૧:૧૪, ૬ મે ૨૦૦૯ (UTC)
* ધવલ ભાઇ, પ્રથમ તો આપનો ખુબ આભાર,કારણકે મેં તો એક સ્ત્રોત સામે રાખ્યો હોવા છતાં પણ ભૂલ કરી પરંતુ આપે મનોમંથન કરી અને સાચો શબ્દ સુચવ્યો. મૂળ સ્ત્રોતમાં પણ 'અભ્યારણ્ય' જ છે. ઉતાવળે વાંચવાને કારણે મારી ભુલ થયેલ. Sorry! આપને આ સંદેશો તુરંતજ મોકલાવવાનો હતો પરંતુ પાવર કટ થવાને કારણે લાચાર થઇ ગયો (Thanks to electric company!!!) આપે તુરંત સુધારો સુચવી અને લાંબી પળોજણ ટાળી આપી,નહીંતો સંબંધીત ઘણા લેખોને નામફેર કરવા પડત. આભાર,માર્ગદર્શન કરતા રહેશો.--અશોક મોઢવાડીયા ૧૬:૧૩, ૬ મે ૨૦૦૯ (UTC)
thread_title: નામ ફેર
ચર્ચા:સુરેન્દ્રનગર જિલ્લો

message: કવિ દલપતરામ,ઝવેરચંદ મેઘાણી,મનુભાઇ પંચોળી,કુમારપાળ દેસાઇ,કુન્દનિકા કાપડિયા,જયંત કોઠારી,લાભશંકર ઠાકર,ભાનુભાઇ શુક્લ,મુગટલાલ બાવીસી વિગેરે.
"http://gu.wikipedia.org/wiki/%E0%AA%9A%E0%AA%B0%E0%AB%8D%E0%AA%9A%E0%AA%BE:%E0%AA%B8%E0%AB%81%E0%AA%B0%E0%AB%87%E0%AA%A8%E0%AB%8D%E0%AA%A6%E0%AB%8D%E0%AA%B0%E0%AA%A8%E0%AA%97%E0%AA%B0_%E0%AA%9C%E0%AB%80%E0%AA%B2%E0%AB%8D%E0%AA%B2%E0%AB%8B" થી લીધેલું
thread_title:  ઝાલાવાડના નામી સાહિત્યકારો
ચર્ચા:પંચગવ્ય

message: આવી સંવેદનશીલ વાતોમાં સંદર્ભ હોવા જોઈએ તેવું જરૂરી નથી લાગતું? હું પોતે પણ એક સમયે 'ગુજરાત ગૈસેવા આયોગ' સાથે સંકળાયેલો હતો અને ગૌમૂત્ર તથા ગોબર પર અનેક પ્રોજેક્ટો કરેલા છે, ઉપરાંત થોડું ઘણુ સંશોધન પણ કર્યું છે, માટે કહું છું કે મારા મતે "पंचगव्य का निर्माण देसी मुक्त वन विचरण करने वाली गायों से प्राप्त उत्पादों द्वारा ही करना चाहिए।" અને "सूर्य नाड़ी वाली गायें ही पंचगव्य के निर्माण के लिए उपयुक्त होती हैं। देसी गायें इसी श्रेणी में आती हैं। " જેવા વિધાનોની સત્યાર્થતા સાબિત કરવા માટે જરૂરી અને શાસ્ત્રીય સંદર્ભો હોવા જોઈએ, નહીતર આપણા લેખમાં આવા વાક્યોનો સમાવેશ ના કરવો તે મારૂં માનવું છે.--ધવલચર્ચા/યોગદાન ૧૦:૪૬, ૨૯ મે ૨૦૦૯ (UTC)
replies: text: ધવલભાઇ, આ લેખમાંથી સંદર્ભ વગરની વાતો અનુવાદ કરતી વખતે દૂર કરતાં પહેલાં શોધખોળ કરતાં એક નાની કડી મળી છે. જેનો અભ્યાસ કરી આ લેખનો અનુવાદ આપ જ પુર્ણ કરશો.

text: મને મળેલી કડી સંસ્કૃતમાં છે. અગ્નમગ્નં ચરન્તીનામ્ - જેનો અર્થ - જેનો આહાર ઉત્તમ હોય અને ગાય નિરોગી હોય. આ કડી આયુર્વેદનો અમૃતકુંભ પુસ્તકના પાના નં. ૫૭૧ પર લખાયેલ છે, જેના લેખક શ્રી વિમલભાઇ ધામી(બી.એ.બી.ક્યુ. આયુર્વેદ રત્ન) છે.

text: આપની પાસે ચરક સંહિતા હોય તો તેની મદદ વડે યોગ્ય માહિતી મેળવી આ કાર્ય આગળ વધારશો. આપ ઘરેથી વૈદ્યા સાહેબની મદદ પણ લેશો તો વધુ યોગ્ય રહેશે.--સતિષચંદ્ર ૦૬:૦૭, ૩ જૂન ૨૦૦૯ (UTC)
replies: text: :સતિષભાઈ, સુંદર અવલોકન, અને ઘરેથી મદદ લઈ શકાય તેમ છે તે વાત યાદ રાખવા બદલ આભાર. લેખકશ્રી વિમલભાઈ સાથે સંપૂર્ણ સહમત, તેમણે લખ્યા પ્રમાણે, ગૌમૂત્ર કે પંચગવ્ય માટે ગાયનાં લક્ષણમાં "જેનો આહાર ઉત્તમ હોય અને ગાય નિરોગી હોય" તે જરૂરી છે. હવે તાર્કિક રીતે જોવા જઈએ તો, ખૂંટે બાંધેલી ગાય આને માટે શ્રેષ્ઠ છે, કેમકે તેનો માલિક તેના ઉત્તમ આહારની અને સ્વાસ્થ્યની પરવ કરતો જ હોય, કારણકે તેના ઉપર તેની આજીવિકા નભે છે. માટે, જરૂરી નથી કે ગાય દેશી જ હોવી જોઈએ કે મુક્ત વિચરણ કરતી હોવી જોઈએ. અમદાવાદમાં મુક્તવિચરણ કરતી સેંકડો ગાયો છે જે થોડું ઘણું વનવિચરણ (લોકોનાં બગીચા, ઝાડ પાન, અને મ્યુનિસિપાલિટીનાં બાગોમાં) પણ કરે છે, પરંતુ મહદ્ અંશે લોકોનો એંઠવાડ ખાતી હોય છે. અને ખરેખર તો ઉપરનાં સંદર્ભમાં પણ ક્યાંય 'દેશી'નો ઉલ્લેખ નથી. હું શેફાલીને પણ પુછી જોઇશ અને પાકું કરીશ.--ધવલચર્ચા/યોગદાન ૦૮:૪૯, ૩ જૂન ૨૦૦૯ (UTC)
thread_title:  સત્યાર્થતા અને સંદર્ભ
ચર્ચા:અષાઢ સુદ ૨

message: અશોકભાઈ, અન્ય રથયાત્રાઓ અને સ્વામિનારાયન સંપ્રદાયની રથયાત્રાઓને અલગ-અલગ લખવાની શું ખરેખર જરૂર છે?--ધવલચર્ચા/યોગદાન ૧૩:૪૭, ૨૩ જૂન ૨૦૦૯ (UTC)
* ધવલભાઇ, ધાર્મિક તહેવારો બાબતે મારૂં જ્ઞાન અતિ અલ્પ છે. આથી ક્યારેક હું ગોટાળે ચડું છુ! આતો 'તિથીતોરણ' માં આ રીતે લખેલું માટે મેં પણ અહીં લખ્યું, ખરેખરજ હું અલગ અલગ રથયાત્રાઓનો મહિમા જાણતો નથી, અને આપને મારા દ્વારા થયેલાં કોઇ પણ દેખીતા ક્ષતિપૂર્ણ કાર્યને સુધારવાનો અબાધિત અધિકાર છે. (અને ફરજ પણ, મિત્રદાવે !!) તો આપ યોગ્ય સુધારો કરી આપશો તેવી વિનંતી. અને હા અમારા જેવા અન્ય વાંચકોને માહિતી મળે તે માટે રથયાત્રા બાબતે આપ કે આપણાં અન્ય જાણકાર મિત્રો થોડું વધુ ઉમેરણ કરે તેવી પણ પ્રાર્થના. આભાર. --અશોક મોઢવાડીયા ૧૬:૩૬, ૨૩ જૂન ૨૦૦૯ (UTC)
thread_title: રથયાત્રા
ચર્ચા:માઇકલ જેકસન

message: માઈકલ જેકસનનું અવસાન વધુ પડતી નસીલી દવાઓના સેવનને કારણે થયું છે.

message: મે માઇકલ જેકસન ની ઇન્વિંસિબલ આલ્બમ વગેરે આલ્બમ ની યાદી સંદર્ભ સહિત ઉમેરી તો તેને ડિલીટ કરી નાખી. બીજી ઘણી વિગત ઉમેરી તેને ડિલીટ કરી નાખી. હવે તો થ્રીલર આલ્બમ નું પેજ જે મે બનાવ્યું હતું એ પણ સર્ચ યાદી માં નથી આવતું. 
આ બધું કરવાનું કોઈ ખાસ કારણ? 2401:4900:53D8:289E:3F1B:F361:A48C:4D6A ૨૩:૦૪, ૮ ઓગસ્ટ ૨૦૨૩ (IST)
thread_title:  મારી માહિતી હટાવવાનું કારણ
ચર્ચા:મૂળશંકર ભટ્ટ

message: * અહીં ઉલ્લેખાયેલા "સણોસરા" અને "દક્ષિણામૂર્તિ" બન્ને વિદ્યાસંકુલો છે, જે ભાવનગર જિલ્લામાં આવેલ છે. જાણકાર મિત્રોને આ સ્થળો પરની માહિતી (ગામ, તાલુકો વિગેરે) લખવા વિનંતી. આભાર.--અશોક મોઢવાડીયા ૧૧:૦૨, ૨૯ જૂન ૨૦૦૯ (UTC)
ભાઇ શ્રી અશોકભાઇ, ગાંધીજીના માર્ગદર્શન હેઠળ સ્થપાયેલી અને ગાંધીવાદી આ બન્ને સંસ્થાઓ પોતાનામાં જ એક વિશેષતા ધરાવે છે. દક્ષિણામૂર્તિ સંસ્થા ૧૦૦ વર્ષ કરતા પણ જુની અને વૈજ્ઞાનિક ઢબે શિક્ષણ આપતી સંસ્થા છે. ગિજુભાઇ બધેકા (મુચ્છાળી મા) તેના સંસ્થાપક હતા. તે જમાના માં મોન્ટેસરિ પદ્ધતીથી આ સંસ્થામાં શિક્ષણ અપાતું વળી co-education ધરાવતી કદાચ બહુ ઓછી સંસ્થાઓ પૈકિની એક આ સંસ્થા વિશે બહુ સસપ્રદ વિડિયો મોકલું છું કદાચ તમને ગમે. દક્ષિણામૂર્તિ સંસ્થા
ભાવનગર જીલ્લાનાં આમલા ગામ માં આવેલી અને ગાંધીજી, નાનાભાઇ ભટ્ટ, મનુભાઇ પંચોળી (દર્શક), ઝવેરભાઇ પટેલ જેવા મહાનુભાવો જેના આદ્યસ્થાપકો છે એવી લોકભારતી સંસ્થા ડેરી, ગો-પશુ પાલન, ખેતી વગેરે સંશોધનો માં આગવું સ્થાન ધરાવે છે. જાણી નવાઇ લાગશે કે આ નાનકડા ગામમાં દુનિયાનો સોથી મોટો ઘઉંનો દાણો ધરાવતા ઘઉંની જાત વિકસાવવા માં આવી છે. વળી ઘઉંની ઘણી જાતો જેવી કે "લોક-૧" ની ભારત નીકાસ પણ કરે છે. મેં પણ આ વિભાગમાં મારા અભ્યાસ કાળ દરમિયાન ૩ મહીના પ્રૉજેક્ટ કરેલ. ભારતમાં સૌથી વધુ દુધ આપતી ગાય પણ અહીં આવેલી છે. ઉપરાંત અનેક પુરસ્કારો આ સંસ્થાને મળેલા છે. લોકભારતી સંસ્થા (લીંન્કમાં કંઇક ટૅકનિકલ ક્ષતિ જણાય છે.) 
આપ કુશળ હશો. હમણા કામની વ્યસ્તતા ને કારણે વિકિ માં સમય બહુ ઓછો મળૅ છે જેનો ખેદ જણાય છે. ક્યારેક ભાવનગરમા ભેગા થશું તો આ બન્ને સંસ્થાની મુલાકાત સાથે લેશું. સીતારામ... મહર્ષિં --Maharshi675 ૦૯:૧૮, ૩૦ જૂન ૨૦૦૯ (UTC)
replies: text: લોકભારતી, સણોસરા વિષે મહર્ષિભાઈ સાથે સંપૂર્ણ સહમત છું. મેં જાતે આ સંસ્થાની મુલાકાત એક કરતા વધુ વખત લીધી છે. ઘણું સંશોધન અહીં થયેલું છે અને થતુ રહે છે.--ધવલચર્ચા/યોગદાન ૧૦:૨૬, ૩૦ જૂન ૨૦૦૯ (UTC)

message: લોકભારતી, સણોસરા વિશે ભાવનગર જિલ્લા પંચાયત તરફથી માહિતી. --સતિષચંદ્ર ૧૫:૫૪, ૩૦ જૂન ૨૦૦૯ (UTC)
* આભાર સતિષભાઇ, હવે લિંક (લોકભારતી.ઓર્ગ) બરાબર કામ કરે છે. ઘણીજ માહિતીપ્રદ વેબસાઇટ છે. --અશોક મોઢવાડીયા ૧૮:૨૧, ૩૦ જૂન ૨૦૦૯ (UTC)
thread_title:  લોકભારતી, સણોસરા 

message: આપ સૌ મિત્રોનો ખુબજ આભાર, ઘણી કામની વિગતો જાણવા મળી. આ સંશ્થાઓ પર સુંદર માહિતીપ્રદ લેખો બનાવીશું. સતિષભાઇ, 'કડી' આપવા માટે આભાર,હજુ કોઇ વધુ માહિતીદાયક કડીઓ મળે તો જણાવવા વિનંતી. અને અમે તો યાદ છે ત્યાં સુધીથી "લોક-૧" ઘઉં વાવીએ અને ખાઇએ છીએ પરંતુ આજે નવું જાણવા એ મળ્યું કે 'લોકભારતી' નાં કારણે તેનું નામ 'લોક-૧' પડેલ છે. આભાર મહર્ષિભાઇ,ધવલભાઇ. ક્યારેક જરૂર શાથે મળીને આવી સરસ સંસ્થાની યાત્રા કરીશું!. --અશોક મોઢવાડીયા ૧૭:૪૧, ૩૦ જૂન ૨૦૦૯ (UTC)
thread_title: આભાર
ચર્ચા:સાર્વજનિક કોલેજ ઓફ એન્જિનિયરીંગ એન્ડ ટેકનોલોજી

message: * અહીં સાચો શબ્દ "એન્જિનિયરીંગ" હોવો જોઇએ તેવું મારૂં નમ્ર મંતવ્ય છે. વધુ શોધ કરી યોગ્ય લાગે તો સુધારવા વિનંતી. (સંદર્ભ:ગુગલ શોધ,સૌથી વધુ પાના (૯૪૭૦)) --અશોક મોઢવાડીયા ૨૧:૧૮, ૧૨ જુલાઇ ૨૦૦૯ (UTC)

message: આ લેખનું નામ સાર્વજનિક કોલેજ ઓફ એન્જિનિયરીંગ એન્ડ ટેકનોલોજી, સુરતથી સાર્વજનિક કોલેજ ઓફ એન્જિનિયરીંગ એન્ડ ટેકનોલોજી કરી જવું જોઈએ કારણ કે આ નામની બીજી સંસ્થા હોવી તેની શક્યતા નહિવત છે અને સુરત એ તેના અધિકૃત નામ સાથે જોડાયેલ પણ નથી. અન્ય સંપાદકશ્રીઓ પોતાના મંતવ્ય જણાવોશોજી. -- સમકિત (ચર્ચા/યોગદાન) ૨૩:૦૧, ૧૯ ડિસેમ્બર ૨૦૧૨ (IST)
replies: text: સહમત - --અશોક મોઢવાડીયાચર્ચા/યોગદાન ૧૧:૦૨, ૨૦ ડિસેમ્બર ૨૦૧૨ (IST)
replies: text: :શ્રીઅશોકભાઈ, આભાર. તો આપ પાનું ખસેડી દેજો કારણ કે હું કરીશ તો મૂળ પાનું ડિલીટ નહિ થાય માત્ર દિશા નિર્દેશન જ રચાશે.--૧૨:૪૩, ૨૦ ડિસેમ્બર ૨૦૧૨ (IST)
replies: text: ::--અશોક મોઢવાડીયાચર્ચા/યોગદાન ૧૭:૨૮, ૨૦ ડિસેમ્બર ૨૦૧૨ (IST)
thread_title: નામ ફેરબદલ
ચર્ચા:ગુજરાતી ભોજન

message: * મિત્રો, મારા માનવા મુજબ અહીં 'ગુજરાતી વિકિપીડિયા' પર યોગદાન આપનાર વધુ સંખ્યામાં મિત્રો તો ગુજરાતીજ છે. આથી આપણે સૌ પોતપોતાનાં વિસ્તારની વિવિધ 'ગુજરાતી' વાનગીઓ, કે જે પ્રખ્યાત પણ હોય, વિશે થોડી માહિતી અહીં સમય મળ્યે મુકીએ તો સૌનું જ્ઞાન વધે અને પરિચય પણ થાય. આ લેખમાં ફક્ત જે તે શ્રેણી હેઠળ આવતી વાનગીનું નામ જ મુકવું. જે તે વાનગી વિશે વિસ્તૃત માહિતી હોય તો તેનો અલગ લેખ બનાવવા વિનંતી. --અશોક મોઢવાડીયા ૧૦:૪૪, ૧૪ જુલાઇ ૨૦૦૯ (UTC)

message: અરે ભાઈ, આ તમે લખ્યું કે "ઉત્તર ગુજરાત, કચ્છ, કાઠિયાવાડ, અને દક્ષિણ ગુજરાત આ ચાર ગુજરાતનાં મુખ્ય વિભાગો છે", તો પછી અમને અમદાવાદીઓને શેમાં ગણવા? મધ્ય ગુજરાત એવો એક વિભાગ રાખોને ભલામાણસ અમારા જેવા લોકો માટે?..:-)--ધવલચર્ચા/યોગદાન ૧૪:૦૦, ૧૪ જુલાઇ ૨૦૦૯ (UTC)
replies: text: અ......રે !!! SORRY!,ધવલ ભાઇ. મારો કોઇ ખરાબ ઇરાદો ન હતો. પરંતુ હું "કચ્છ-કાઠિયાવાડ, ગુજરાત અને ..." તેમ લખવા માંગતો હતો પરંતુ ...(અમે અહીં સૌરાષ્ટ્ર બાજુના લોકો મોટાભાગે અમદાવાદ બાજુને ફક્ત 'ગુજરાત' તેવા નામથી સંબોધીએ છીએ). પરંતુ અહીં આપણે વધુ સ્પષ્ટ લખાણ કરવું જોઇએ, આથી આપની આજ્ઞા સર માથા પર અને 'મધ્ય ગુજરાત' તેમ ઉમેરો કરું છું. આમજ જરૂરી સલાહ સુચન કરતા રહેશો. અને આ "રસપ્રદ" લેખને 'ભોજનીય' (વાંચનીય) બનાવવામાં આપનું પણ (Administrator`s Cut) યોગદાન આપશો. આભાર. --અશોક મોઢવાડીયા ૧૮:૩૬, ૧૪ જુલાઇ ૨૦૦૯ (UTC)
replies: text: :અશોક્ભાઈ, ભલા સોરી કે'વાની શું જરૂર છે? મને મજાક કરવાનું મન થયું તો મેં કરી લીધી, માફી તો મારે માંગવાની હોય. અને ખરેખર આભાર કે તમે કચ્છ, સૌરાષ્ટ્ર અને ગુજરાત એમ ના લખ્યું, મને ખ્યાલ છે, હું જ્યારે જ્યારે સૌરાષ્ટ્રની મુલાકાતે જતો ત્યારે મારા યજમાન લોકોને મારી ઓળખાન આપતા તેમજ કહેતા કે ગુજરાતથી મહેમાન આવ્યાં છે..--ધવલચર્ચા/યોગદાન ૧૩:૪૯, ૧૫ જુલાઇ ૨૦૦૯ (UTC)
thread_title:  ગુજરાતના વિભાગો 

message: સુચનો આપવા નમ્ર વિનંતી:
* અહીં આપણે "નાસ્તો" એવો એક વિભાગ પાડેલ છે, તે ગુજરાતી શબ્દ બરાબર છે કે તેને બદલે "અલ્પાહાર" કે અન્ય કશું લખાય ? --અશોક મોઢવાડીયા ૧૧:૫૫, ૧૫ જુલાઇ ૨૦૦૯ (UTC)
replies: text: મારા મતે તો નાસ્તો એકદમ બરાબર છે, ગુજરાતીમાં પ્રચલિત શબ્દ છે તો તેના બદલે શું કામ ગાંડપણ કરીને સંસ્કૃત શબ્દો વાપરવા? દવા અને દવાખાનુ શબ્દો ફારસી/ઉર્દુ વ્યુત્પત્તિ ધરાવે છે, તો શું તેના બદલે આપણે ઔષધ અને ઔષધાલય કે ઋગ્ણાલય જેવા શબ્દો વાપરીશુ? હંદી ભાષામાં છેલ્લ થોડા વર્ષોથી આવું ગાંડપણ જોર પકડી રહ્યું છે, પરંતુ મને લાગે છે કે વર્ષોથી લોકબોલીમાં વણાઈ ગયેલા કે અપનાવી લેવાયેલા શબ્દો પ્રત્યે આપણે આભડછેટ ના રાખવી જોઈએ. અન્યોનો પન શું પ્રતિભાવ છે તે જોઇ જોઇએ.--ધવલચર્ચા/યોગદાન ૧૩:૪૬, ૧૫ જુલાઇ ૨૦૦૯ (UTC)
thread_title:  સાચા નામ વિષયક ચર્ચાઓ 

message: અશોકભાઇ, નમસ્કાર. વધુમાં ધવલભાઇના માર્ગદર્શન મુજબ નાસ્તો શબ્દ વાપરવો વધારે યોગ્ય છે એવું મારું પણ માનવું છે.--સતિષચંદ્ર ૧૫:૪૫, ૧૫ જુલાઇ ૨૦૦૯ (UTC)
thread_title:  નાસ્તો
ચર્ચા:ઉરુગ્વે

message: જુઓ ચર્ચા:જુલાઇ ૨૧.--ધવલચર્ચા/યોગદાન ૧૩:૪૬, ૨૨ જુલાઇ ૨૦૦૯ (UTC)
thread_title: અંગ્રેજી શબ્દો
ચર્ચા:ધંધુસર (તા. વંથલી)

message: અશોકભાઈ તથા અન્ય મિત્રો, આ ગામ કયા તાલુકામાં આવેલું છે તે ખાતરી કરી આપશો? કેમકે લેખનાં લખાણ મુજબ તે વંથલી તાલુકામાં આવેલું છે, જ્યારે તેનો સમાવેશ જુનાગઢ તાલુકાની શ્રેણીમાં કરવામાં આવેલો હતો. મેં લેખનું લખાણ સાચું માનીને તેને વંથલિઇ તાલુકાની શ્રેણીમાં ખસેડ્યું છે, પણ જો તેમ ના હોય તો યોગ્ય શ્રેણીમાં મુકશો.--ધવલચર્ચા/યોગદાન ૧૦:૦૦, ૪ ઓગસ્ટ ૨૦૦૯ (UTC)
replies: text: આપે યોગ્ય રીતે તેને વંથલી તાલુકામાં ફેરવ્યું, આ ગામ વંથલી તાલુકામાંજ આવેલું છે, જો કે તે જુનાગઢની સાવ નજીકનું હોવાથી ઘણી વખત ભુલ થાય છે. પરંતુ વહિવટી રીતે તે વંથલી તાલુકાનુંજ ગામ છે.--અશોક મોઢવાડીયા ૧૦:૦૩, ૪ ઓગસ્ટ ૨૦૦૯ (UTC)
thread_title: કયો તાલુકો?
ચર્ચા:નાઇજીરિયા

message: લેખમાં આવેલા શબ્દ 'અશ્વેત'ને બદલીને 'કાળા' એમ કર્યો છે, કારણકે અશ્વેત એટલે કે નોન-વ્હાઇટમાં આપણે ભારતિય અને અન્ય એશિયન લોકોનો પણ સમાવેશ થઈ જાય છે, જ્યારે બ્લેક એટલે કે કાળા, આ બ્લેક શબ્દ અપશબ્દ નહી પન જાતિ વર્ણવતા શબ્દ તરિકે ગણવામાં આવે છે, આમ છતાં જો અન્ય સભ્યો સહમત ન હોય તો તેને અશ્વેત કરી દેવું.--ધવલચર્ચા/યોગદાન ૧૨:૦૦, ૧૮ ઓગસ્ટ ૨૦૦૯ (UTC)
thread_title: અશ્વેત અને કાળા
ચર્ચા:દ્રોણ

message: પક્ષીની આંખ વીંધવા જ્યારે ભીમને પુછવામાં આવ્યું ત્યારે એણે ઘણું બધું વર્ણન કરેલ. ઝાડની નીચે બીલાડી ફરતી હતી તે પણ એને દેખાતી હતી. એટલે કે ભીમની જઠર તો વીશાળ હતી સાથે સાથે દ્દષ્ટી પણ વીશાળ હતી. ભીમ અર્જુન જેવો સંકુચીત દ્દષ્ટીવાળો ન હતો જેને ફકત પક્ષીની આંખ જ દેખાતી હતી. હકીકતમાં અંધારામાં ભીમના પેટમાં જે લાડવા જતા હતા એ જાણી અર્જુન ધનુર્વીદ્યા શીખ્યો હતો.--Vkvora2001 ૧૪:૧૫, ૨૪ ઓગસ્ટ ૨૦૦૯ (UTC)
thread_title: ગુરુ દ્રોણાચાર્ય

message: ઘંઉના લોટને પાણીમાં નાખી દુધ સમજી અશ્વત્થામા પીતો હતો. દુધ માટે દ્રોણ પોતાના મીત્ર દ્રુપદ પાસે ગાય માંગવા ગયેલ. મહાભારતની રચનામાં આ પ્રસંગ ખુબ જ મહત્વ ધરાવે છે. દ્રુપદે એકાદ ગાય આપી દીધી હોત તો કુવામાંથી દડો કાઢવાનો પ્રસંગ ન આવાત. દ્રોણે અર્જુનને પ્રીય પાત્ર બનાવી દ્રુપદને હરાવેલ અને અડધું રાજ્ય માંગેલ. એક ગરીબ બ્રાહ્મણને રાજા પાસેથી ગાય માંગતા પણ ન આવડી? --Vkvora2001 ૧૪:૧૫, ૨૪ ઓગસ્ટ ૨૦૦૯ (UTC)
thread_title: ગુરુ દ્રોણાચાર્ય
ચિત્રની ચર્ચા:Bhikhudan Gadhavi.jpg

message: આ ફાઈલ વાહગુજરાત.કોમ પરથી લેવામાં આવી છે, અને વધુમાં તે ખુબ ઓછા આવર્તન (resolution) વાળી છે, મારા મતે તેને દૂર કરવી જોઈએ અને તેને બદલે પ્રમાણભૂત સ્ત્રોત પરથી મેળવવી જોઈએ.--ધવલચર્ચા/યોગદાન ૧૩:૪૪, ૨૭ ઓગસ્ટ ૨૦૦૯ (UTC)

message: ધવલભાઈ, આ તસ્વીર મેં ફોટોસોપમાં બનાવેલી છે. તેનાં જેવી ઘણીબધી તસ્વીર અલગ અલગ વેબસાઈટ ઉપર હાજર છે. પણ તેમાં તમને ૧૨૮×૯૬ સાઈઝની જોવા નહીં મળે છતાં તપાસ કરશો અને વધુ આવર્તન વાળી નવી ચડાવશોજી...આભાર.. --જીતેન્દ્રસિંહ ૧૩:૫૩, ૨૭ ઓગસ્ટ ૨૦૦૯ (UTC)
replies: text: જીતેન્દ્રભાઈ, ફોટોશોપમાં બનાવી તેમ કહો છો, ત્યારે એ અગત્યનું છે કે કેવી રીતે બનાવી? કોઈક મૂળ તસવીરને ક્રોપ કરીને? તેને સ્કેન કરીને? કે તેમાં આવર્તન બદલીને? આ બધું કરવા છતાં ચિત્ર ઉપરની મૂળ માલિકિ પૂરી થતી નથી. આપ જ જોઈ જુઓ, વાહગુજરાત.કોમ પરની તસવીરમાં અને તમારી ચઢાવેલી તસવીરમાં કેટલો તફાવત છે?--ધવલચર્ચા/યોગદાન ૦૫:૩૪, ૨૮ ઓગસ્ટ ૨૦૦૯ (UTC)
replies: text: :::ધવલભાઈ, આ ફોટાની સાઈઝ તેમજ કોન્ટ્રાસમાં ફેરફાર કરીને બનાવી છે, હવે જો આવુ કરવાથી કાંઈ કોપીરાઈટનાં નિયમો લાગુ પડતા હોય તો આગળની કર્યવાહી કરીને તેને યોગ્ય કરશો અથવા કેન્સલ કરી નાખશો...--જીતેન્દ્રસિંહ ૦૫:૪૫, ૨૮ ઓગસ્ટ ૨૦૦૯ (UTC)
thread_title: ફોટોસોપ
ચિત્રની ચર્ચા:Hemu Gadhavi.JPG

message: ચિત્રનો સ્ત્રોત જણાવો.--ધવલચર્ચા/યોગદાન ૧૩:૫૧, ૨૭ ઓગસ્ટ ૨૦૦૯ (UTC)

message: ધવલભાઈ, આ તસ્વીર મેં ફોટોસોપમાં બનાવેલી છે. આ તસ્વીર તમને ૯૬૨ × ૬૧૦ સાઈઝની કયાંય જોવા નહીં મળે છતાં તપાસ કરશો અને વધુ આવર્તન વાળી અથવા આનાથી સારી નવી ચડાવશોજી...આભાર..--જીતેન્દ્રસિંહ ૧૩:૫૬, ૨૭ ઓગસ્ટ ૨૦૦૯ (UTC)
replies: text: જીતેન્દ્રભાઈ, ફોટોશોપમાં બનાવી તેમ કહો છો, ત્યારે એ અગત્યનું છે કે કેવી રીતે બનાવી? કોઈક મૂળ તસવીરને ક્રોપ કરીને? તેને સ્કેન કરીને? કે તેમાં આવર્તન બદલીને? આ બધું કરવા છતાં ચિત્ર ઉપરની મૂળ માલિકિ પૂરી થતી નથી. આપ જ જોઈ જુઓ, વર્ડપ્રેસ પરની આ, ગુર્જરી પરની આ અને તમારી ચઢાવેલી તસવીર વચ્ચે કેટલો તફાવત છે?--ધવલચર્ચા/યોગદાન ૦૫:૩૮, ૨૮ ઓગસ્ટ ૨૦૦૯ (UTC)
replies: text: :ધવલભાઈ, આ ફોટાની સાઈઝ તેમજ કોન્ટ્રાસમાં ફેરફાર કરીને બનાવી છે, હવે જો આવુ કરવાથી કાંઈ કોપીરાઈટનાં નિયમો લાગુ પડતા હોય તો આગળની કર્યવાહી કરીને તેને યોગ્ય કરશો અથવા કેન્સલ કરી નાખશો...--જીતેન્દ્રસિંહ ૦૫:૪૪, ૨૮ ઓગસ્ટ ૨૦૦૯ (UTC)
thread_title: ફોટોસોપ
ચર્ચા:અશ્વિની ભટ્ટ

message: * મીત્રો, આ લેખ ખરેખર તો લેખક વિશેની માહિતી આપતો હોવો જોઇએ. અહીં લખાયેલી વિગત સાહિત્ય પરિચય જેવી છે, શું આને "વિકિસોર્સ" પર ફેરવવી યોગ્ય ન ગણાય? સુચનો આપવા વિનંતી.--અશોક મોઢવાડીયા ૧૦:૫૩, ૩ સપ્ટેમ્બર ૨૦૦૯ (UTC)
* અશ્વિની ભટ્ટના પુસ્તકોના પ્રાપ્તીસ્થાન વીષે માહિતિ આપશો તો આભારી થઈશ......હર્ષદ પટેલ,૨૨-૦૪-૨૦૧૦
* નવો લેખ શરુ કર્યો છે. --KartikMistry (talk) ૨૨:૦૦, ૧૦ ડિસેમ્બર ૨૦૧૨ (IST)

message: આ સંદર્ભ પ્રમાણે જન્મ અશ્વિની ભટ્ટની જન્મ તારીખ ૨૨ જુલાઈ ૧૯૩૬ છે. --Gazal world (ચર્ચા) ૧૩:૦૪, ૨૭ જાન્યુઆરી ૨૦૨૧ (IST)
thread_title:  જન્મ તારીખ
ચર્ચા:પટેલ

message: અલગ અલગ આઈપી થી આ પાનાંને નુકસાન પહોંચે છે તેથી હું પ્રબંધક જી ને આ પાનું અને લેઉઆ પટેલને હંગામી ધોરણે સુરક્ષિત કરવા વિનંતી કરૂં છું.—હર્ષિલ મહેતા (ચર્ચા) ૧૬:૫૫, ૨૫ ઓક્ટોબર ૨૦૧૯ (IST)
thread_title:  પાનાંને સુરક્ષિત કરવું જોઈએ
ચર્ચા:વચનામૃત

message: મિત્રો, આ લેખમાંથી સંદર્ભ વગરની માહિતી દૂર કરી છે, જેમકે આ ગુજરાતીનો પ્રથમ ગદ્યગ્રંથ છે, કવિ નર્મદ પ્રથમ કવી નથી, વિગેરે. જો આ દાવાઓને આધાર આપતા સંદર્ભો આપના ધ્યાનમાં હોય તો, કૃપા કરી તેને લેખમાં ઉમેરી અને તે માહિતી પુનઃ લેખમાં ઉમેરી શકો છો. તકલીફ બદલ ક્ષમા ચાહું છું.--ધવલચર્ચા/યોગદાન ૦૯:૩૫, ૨૪ સપ્ટેમ્બર ૨૦૦૯ (UTC)
મે સંદર્ભ સાથે એ માહિતિ આપવા પ્રયત્ન કર્યો છે --Santswamiji ૧૯:૫૫, ૧ ઓકટોબર ૨૦૦૯ (UTC)
thread_title: સંદર્ભ વગરની માહિતી
ચર્ચા:વાંકાનેર

message: વાંકાનેર તાલુકો અનેક ટેકરીઓ ધરાવતો તાલુકો છે. વાંકાનેર નજીક આવેલુ જડેશ્વર મહાદેવ મંદીર અતી પ્રખ્યાત અને પૌરાણીક છે. તેનો ઇતિહાસ નવાનગરના રાજવી જામરાવળ સાથે જોડાયેલોછે. ઉપરાંત માટેલ ખોડિયાર માતાજીનુ મંદિર અને ગાયત્રી મંદીર જેવાતીર્થસ્થાનો આવેલા છે.

message: શું વાંકાનેર માં શ્રીકાળકા માં ની ટેકરી છે ત્યાં શું ભોયરું છે બધા કહે છે કે રાજકુવર ના મહેલ થી અને શ્રીકાળકા માં ની ટેકરી થી ભોયરું છે શું તે સાચી વાત છે., અગર છે તો તેનો  કેમ ઉલ્લેખ નથી કરેલ
thread_title:  under ground road (sort cut road)
ચર્ચા:ઇલા આરબ મહેતા

message: આ લેખનું લખાણ અન્ય જગ્યાએથી બેઠું ઉઠાવીને અહીં મુક્યું છે, કેમકે આ ફક્ત વ્યક્તિ પરિચય છે, એટલે તેમાં પ્રકાશનઅધિકારનો બહુ મોટો પ્રશ્ન નથી, જોકે મૂળ સાઇટ દાવો કરે તો આપણે તેમના પ્રકાશનાધિકારનો ભંગ નથી કર્યો તેમ પણ નથી કહી શકીએ તેમ. તે જે હોય તે, પરંતુ જો આ લખાણ આ સ્વરૂપે અન્ય જગ્યાએ હોય જ તો તેને અહીં મુકવાની શી જરૂર છે? જો આ લેખને વિકિની શૈલીમાં લખી શકતા હોઈએ તો અહીં રાખવો, નહીતર હટાવી દેવો તેવું મારૂં મંતવ્ય છે. આવા અન્ય લેખો પણ છે, બધા માટે મારો તો આ જ મત છે. આપ મિત્રોના વ્યુહની રાહ જોઉં છું.--ધવલચર્ચા/યોગદાન ૧૧:૪૯, ૩૧ ઓકટોબર ૨૦૦૯ (UTC)

message: જો આ લેખને વિકિની શૈલીમાં લખી શકતા હોઈએ તો અહીં રાખવો, નહીતર હટાવી દેવો તે વાત થી હું સહમત થાઉં છું.. પરંતુ જે-તે યોગદાન કર્તાને જાણ કરીયે કે તમારો લેખ વાંધા જનક છે તો આપ સત્વરે વિકિ ના ધોરણ મુજબ આ લેખ ને અમુક દિવસોની મહોલત ની અંદર મઠારવા વિનંતી અન્યથા લેખ દૂર કરવામાં આવશે. આવી ચૂચના આપીયે અને પછી યોગ્ય પગલા લઇયે તો કેમ?
મારા દ્વારા જ આવા અનેક લેખો છે. શરુઆત માં હું આવું જ યોગદાન કરતો :-) મારા આવા લેખો વિના સંકોચે દૂર કરી શકો છો છતા હું આ લેખો ને મઠારવાનો પ્રયત્ન કરીશ!
સીતારામ... મહર્ષિં --Maharshi675 ૦૯:૨૮, ૧૭ નવેમ્બર ૨૦૦૯ (UTC)
thread_title: સહમત
ચર્ચા:ચેન્નાઈ

message: મિત્ર, ચેન્નઈ નામથી એક લેખ પહેલેથી અસ્તિત્વમાં છે, તો આ લેખને તેમાં ભેળવી દેવો તેવું મારૂં સુચન છે. કેમકે ગુજરાતીમાં 'ચેન્નઈ' એ સાચો ઉચ્ચાર છે.--ધવલચર્ચા/યોગદાન ૧૧:૩૮, ૧૧ નવેમ્બર ૨૦૦૯ (UTC)
replies: text: ધવલભાઈ, માણસને જ્યારે કોઈ શુભ વિચાર આવે ત્યારે, તેને તાત્કાલીક અમલમાં મુકવો, વિલંબ ના કરવો..(રામચરિત માનસ-તુલસીદાસજી). જેથી બે લેખને એક કરી નાખો... જય માતાજી..--જીતેન્દ્રસિંહ ૦૪:૩૫, ૧૨ નવેમ્બર ૨૦૦૯ (UTC)
thread_title: ચેન્નઈમાં ભેળવી દેવો
ચર્ચા:એ.એ.પટૅલ

message: પટૅલ ને બદલે પટેલ કરવા વિનંતી! સીતારામ... મહર્ષિં --Maharshi675 ૧૬:૩૩, ૨૩ નવેમ્બર ૨૦૦૯ (UTC)

message: અલ્તાફભાઈ, ઘણા દિવસો પછી તમારા દર્શન થયાં, ક્યાં ખોવાઈ ગયા હતા? આ લેખ વિકિપીડિયાના માપદંડ મુજબ યોગ્ય નથી. આ સ્વ પરિચય આપતો લેખ છે, જે તમારા મારા વિષેનાં પાનાંને યોગ્ય છે. વિકિમાં કોઈ પણ વ્યક્તિ વિષે લેખ ત્યારે જ લખી શકાય જ્યારે તેણે સમાજમાં કોઈ ઉમદા કાર્ય કર્યું હોય અને તે બદલ તેમની સરાહના નિસ્પક્ષ વ્યક્તિ દ્વારા કરવામાં આવી હોય, અથવા તેમના માટે માતબર, વિશ્વાસનિય અને તટસ્થ સમાચાર પત્રો કે અન્ય માધ્યમોમાં કાંઈ લખવામાં આવ્યું હોય. આ માટેનાં સંદર્ભો આપીને જ અહીં લેખ લખી શકાય છે. આપને વિનંતિ કે આ લેખને આપ પોતાના પાનાં પર ખસેડી દો જેથી તેને અહીંથી દૂર કરી શકાય.--ધવલચર્ચા/યોગદાન ૧૫:૦૭, ૧૮ ફેબ્રુઆરી ૨૦૧૦ (UTC)
thread_title:  સ્વ-પરિચય 

message: I agree with dahavalji.--sushant ૦૦:૨૬, ૧૯ ફેબ્રુઆરી ૨૦૧૦ (UTC)
ધવલભાઇની વાત યોગ્ય છે.--સતિષચંદ્ર ૦૮:૫૮, ૧૯ ફેબ્રુઆરી ૨૦૧૦ (UTC)
thread_title: I agree
ચર્ચા:કીર્તિ મંદિર, વડોદરા

message: આજ આઇ.પી ઍડ્રેસ નું અન્ય કયા, કયા લેખ માં યોગદાન છે તે કઇ રીતે ખબર પડે? કદાચ અન્ય લેખો પણ આવા હોય...  સીતારામ... મહર્ષિં --Maharshi675 ૧૫:૫૦, ૨૫ નવેમ્બર ૨૦૦૯ (UTC)

message: આ નામે જ અન્ય બહુપ્રસિદ્ધ સ્થળ પોરબંદર ખાતે પણ આવેલું છે. જે ગાંધીજીના જન્મસ્થાન ’કિર્તિમંદિર’ તરીકે પ્રખ્યાત છે. બંન્ને સ્થળો વચ્ચે સમજણફેર ન રહે તે અર્થે નામફેર કરી "કિર્તિ મંદિર, વડોદરા" અને ભવિષ્યનાં લેખ માટે "કિર્તિ મંદિર, પોરબંદર" કરું છું.--અશોક મોઢવાડીયાચર્ચા/યોગદાન ૧૧:૦૮, ૮ જાન્યુઆરી ૨૦૧૩ (IST)
thread_title:  સમાન નામ
ચર્ચા:રણછોડરાય

message: લેખને વ્યવસ્થિત કર્યો છે પરંતુ હજું સંદર્ભની આવશ્યકતા છે. ખાસ કરીને આખી કથાનો સ્ત્રોત શું છે તે જણાવવો જોઈએ, આ ઉપરાંત મને પોતાને કથામાં ક્યાંક ક્યાંક અસંગતતા જોવા મળે છે, જેમકે બોડાણાનું મૃત્યુ થયું, મૂર્તિ ગોમતીમાં પધરાવી હતી, મૂર્તિનાં સ્થળે લોહીનાં કારણે પાણી લાલ થયું, વિગેરે. 'રામ ભક્ત'ની લખેલી 'રણછોડ બાવની' પ્રમાણે માર્યો ભાલો મૃત્યુ થાય ઉક્તિ મુજબતો આ વાત સાચી લાગે છે, પરંતુ જો તેમ હોય તો બોડાણાની ગેરહાજરીમાં રનછોડજીની જવાબદારી કોને લીધી હશે? અને તેમને વાલીએ તોળવામાટે ગંગાબાઈએ સોનું કેવી રીતે આપ્યું. આ ઉપરાંત જો રનછોડ બાવનીને આ ધટના માટે આધારભુઉત ગણીએ તો તેના મુજબ બોડાણો દ્વારકામાં બે હાથ જોડીને ભગવાનને ગાડુ સાથે લાવ્યાની વાત કરે છે, અને તેનાથી ગુગળીઓ વહેમાઈને ભગવાનને તાળા મારે છે તેમ કથા છે, ગુગળીઓ એ પુછ્યું અને બોડાણાએ કિધું એ કથાનો સ્ત્રોત શું છે?--ધવલચર્ચા/યોગદાન ૧૪:૪૪, ૧ ફેબ્રુઆરી ૨૦૧૦ (UTC)

message: ધવલભાઇ, ડાકોર માં વર્ષોથી ચાલી આવતી લોકવાયકા મુજબ ભાલાથી બોડાણાનાં મૃત્યુ બાદ જયારે ગુગળીઓ ગોમતીમાં જ્યા પાણી લાલ થયું હતું ત્યાથી ભગવાનની મુર્તિ બહાર કાઢવા પાણીમાં ઉતર્યા પરંતુ કોઇપણ મુર્તિ બહાર લાવી શક્યુ નહી આ જ પ્રસંગે બોડાણાને ભાલો મારવાની ગુગળીઓએ કરેલ ભુલનો તેમને અહેસાસ થયો અને તેમણે ગંગાબાઇની ક્ષમા માગી અને ભગવાનની મુર્તિ બહાર કાઢવા વિનંતી કરી. ગંગાબાઇ કે જેઓ ખુદપણ બોડાણા સાથે રહી ભગવત ભક્તિ ના રંગે રંગાયેલ હતા તેમણે ભગવાનને વિનંતી કરતા મુર્તિ બહાર આવી હતી. ભગવાને જ ગંગાબાઇને ગુગળીઓની પરીક્ષા કરવા કહ્યું હતુ જેથી કરીને ભગવાન વાળી એ તોળાયા હતા. આ વાતનો ઉલ્લેખ રણછોડબાવનીની 
"ગંગાબાઇએ ધીરજ ધરી, વાલમજી એ વીપત હરી
ગુગળી સોનું લેવા જાય, વ્હાલો વાળીએ તોળાય" પંક્તિ માં પણ છે. તો આ મુજબ બોડાણાનાં મૃત્યુ બાદ ગંગાબાઇએ ઘટનાનું સુત્ર સંચાલન કર્યુ. આ ઉપરાંતની હજુ કેટલીક હાલના મંદિરની વિગતો નજીકના ભવિષ્યમાં રણછોડરાય  લેખ માં સુધારીશ.
thread_title:  રણછોડરાય
વિકિપીડિયા ચર્ચા:સમાચાર

message: મિત્રો, શોધતાં મને જેની મુખપૃષ્ઠ પર લિંક હોય તેવું પણ સાવ ખાલી (!) એવું આ એક પાનું મળ્યું. તો મેં આનો સદ્‌ઉપયોગ કરવા ધાર્યું. અને આ પાના પર નામને અનુર્રૂપ એવી સમાચારની વિગતો મુકવા વિચાર્યું. એક જગ્યાએ સઘળા આયોજનો-કાર્યક્રમો-પ્રયાસોની નોંધ રહે એ હેતુથી વિકિના પ્રચાર-પ્રસારાર્થે યોજાઈ ગયેલા કાર્યક્રમોની સચિત્ર ઝલક અહીં મેલી છે. મને જે મળ્યું એટલું મુક્યું, ખાંખાખોળા કરી અન્યત્ર વિખરાયેલા પડેલાં આવા સમાચારોને અહીં ચઢાવશોજી. (માત્ર ચઢાવેલા લખાણને યથાવત કોપીપેસ્ટ જ કરવું) નવા કાર્યક્રમોના અહેવાલ તો હવેથી અહીં જ મુકવા વિશે કોઈ શંકા નહીં જ હોય. ધન્યવાદ.--અશોક મોઢવાડીયાચર્ચા/યોગદાન ૧૭:૦૯, ૬ ફેબ્રુઆરી ૨૦૧૫ (IST)
thread_title:  કાર્યક્રમના સમાચારો
ચર્ચા:સોમનાથ

message: આ લેખમાં ફાલતુ કારણ સાથે ડિલિશન ટેગ મુક્યુ હતુ. તેને દુર કર્યુ છે. કારણ હતુ : chashama chh mate
thread_title:  ડિલિશન ટેગ દુર કર્યુ
ચર્ચા:લેઉવા પટેલ

message: આ લેખમાં "અટકો" વાળો વિભાગ હટાવવા યોગ્ય જણાય છે. (કારણ:અકારણ લંબાઈ, અસંદર્ભ, તાણખેંચ) સભ્યશ્રીઓનું સૂચન આવકાર્ય. --અશોક મોઢવાડીયાચર્ચા/યોગદાન ૧૫:૪૫, ૧૪ ડિસેમ્બર ૨૦૧૩ (IST)
replies: text: ઉપરોક્ત બાબતે સૌ મિત્રોને વધુ એક વખત સૂચન આપવા વિનંતી છે. અન્યથા પ્રબંધક શ્રી.ધવલભાઈ સાથે વિચાર-વિમર્શ કરી પ્રબંધકો પોતાનો નિર્ણય લેશે. આભાર.--અશોક મોઢવાડીયાચર્ચા/યોગદાન ૧૫:૪૬, ૧૨ ફેબ્રુઆરી ૨૦૧૪ (IST)
thread_title:  અટકો હટાવવા વિશે.